stanford-oval/wikipedia huggingface dataset:
โรงเรียนสภาราชินี จังหวัดตรัง

| โรงเรียนสภาราชินี จังหวัดตรัง Saparachinee Trang School |
| --- | --- |

ที่ตั้ง

142 ถนนวิเศษกุล ตำบลทับเที่ยง อำเภอเมืองตรัง จังหวัดตรัง  92000
ข้อมูล
ชื่ออื่น: ส.ภ. / SP
ประเภท: โรงเรียนมัธยมศึกษาขนาดใหญ่พิเศษ สังกัดสพฐ. - โรงเรียนมัธยมศึกษาขนาดใหญ่พิเศษ
สถาปนา: 20 พฤศจิกายน พ.ศ. 2479
ผู้ก่อตั้ง: สมเด็จพระศรีพัชรินทราบรมราชินีนาถ พระบรมราชชนนีพันปีหลวง
หน่วยงานกำกับ: กระทรวงศึกษาธิการ
รหัส: 1004920102
ผู้อำนวยการ: ดร.ฉวีวรรณ รักษ์แก้ว
สี:    น้ำเงิน-ขาว
เพลง: มาร์ชสภาราชินี
เว็บไซต์: spa.ac.th

โรงเรียนสภาราชินี จังหวัดตรัง   เป็นโรงเรียนรัฐในจังหวัดตรัง สังกัดสำนักงานเขตพื้นที่การศึกษามัธยมศึกษา เขต 13 กระทรวงศึกษาธิการ เป็นโรงเรียนมัธยมศึกษาขนาดใหญ่พิเศษ เปิดสอนระดับมัธยมศึกษาตอนต้นและมัธยมศึกษาตอนปลาย รับนักเรียนแบบสหศึกษาทั้งชายและหญิง ชั้นมัธยมศึกษาตอนต้น มีทั้งหมด 13 ห้อง ชั้นมัธยมศึกษาตอนปลาย มีทั้งหมด 15 ห้อง
ประวัติ

ในปี พ.ศ. 2455 วโรกาสที่สมเด็จพระศรีพัชรินทราบรมราชินีนาถ พระบรมราชชนนีพันปีหลวง ในพระบาทสมเด็จพระจุลจอมเกล้าเจ้าอยู่หัวโดยเสด็จจังหวัดตรัง ทรงกรุณาโปรดเกล้าฯพระราชทานทุนทรัพย์เป็นเงิน 4,000 บาท สำหรับจัดสร้างโรงเรียนวิเชียรมาตุ เป็นโรงเรียนประจำจังหวัดชาย ณ ถนนพัทลุง ตำบลทับเที่ยง อำเภอเมืองตรัง ประชาชนได้ส่งบุตรหลานเข้าเรียนเป็นจำนวนมาก ทำให้อาคารเรียนคับแคบ ดังนั้นใน พ.ศ. 2459 สมเด็จพระศรีพัชรินทราบรมราชินีนาถจึงทรงพระกรุณาโปรดเกล้าฯ พระราชทานทุนทรัพย์อีก เป็นจำนวนเงิน 6,000 บาท เพื่อก่อสร้างโรงเรียนเรียนเพิ่มเติม เพื่อรองรับนักเรียนที่มีจำนวนมากขึ้นทุก ๆ ปี พร้อมทั้งพระราชทานนามอาคารหลังใหม่ ว่าอาคาร "สภาราชินี"
ต่อมาข้าหลวงประจำจังหวัด มีความคิดที่จะตั้งโรงเรียนสตรีประจำจังหวัดบ้าง จึงรวบรวมนักเรียนหญิงได้จำนวนหนึ่ง แต่ขณะนั้นยังไม่มีที่เรียน จึงให้ไปเรียนที่อาคารสภาราชินี พ.ศ. 2474 ได้มีคณะบุคคลผู้มีจิตศรัทธา ประกอบด้วย
พระยาอาณาจักรบริบาล ข้าหลวงประจำจังหวัดตรัง
หลวงยวดประศาสน์ นายอำเภอเมืองตรัง
หลวงพิชิตปฏิภาณ ผู้พิพากษาจังหวัดตรัง
ขุนจรรยาวิทูร ศึกษาธิการจังหวัดตรัง
หลวงทวีทรัพย์ราช คลังจังหวัดตรัง
โดยการนำของข้าหลวงประจำจังหวัดตรัง จัดหาทุนก่อสร้างโรงเรียนสตรีประจำจังหวัดตรัง ณ เลขที่ 142 ถนนวิเศษกุล อำเภอเมือง จังหวัดตรัง ในพื้นที่ 8 ไร่ 3 งาน 2 ตารางวา อันเป็นสถานที่ปัจจุบัน
ในวันที่ 20 พฤศจิกายน พ.ศ. 2479 ย้ายนักเรียนหญิงจากอาคารสภาราชินีมาเรียนที่โรงเรียนใหม่นี้โดยใช้นาม โรงเรียนว่า "โรงเรียนสตรีประจำจังหวัดตรัง" และนับเอาวันอันเป็นสิริมงคลนี้เป็นวันกำเนิดโรงเรียนสืบเนื่องมาจนถึงปัจจุบัน
ในปี พ.ศ. 2494 ได้เสนอต่อกระทรวงศึกษาธิการขออนุญาตเปลี่ยนชื่อโรงเรียนจาก "โรงเรียนสตรีประจำจังหวัดตรัง" เป็น โรงเรียนสตรีตรัง"สภาราชินี"
และในปี พ.ศ. 2506 โรงเรียนเปิดสอนถึงระดับมัธยมศึกษาตอนปลายแผนกศิลปะรับนักเรียนสหศึกษาในระดับมัธยมศึกษาตอนปลาย  จึงขออนุญาตสำนักราชเลขาธิการผ่านทางกระทรวงศึกษาธิการเปลี่ยนชื่อโรงเรียนอีกครั้งหนึ่ง เป็นชื่อ "โรงเรียนสภาราชินี จังหวัดตรัง" และได้ใช้มงคลนามนี้มาตราบจนปัจจุบัน
ในปัจจุบัน โรงเรียนสภาราชินี จังหวัดตรัง มีนักเรียนรวมทั้งสิ้น 2 พันกว่าคน ประกอบด้วยอาคารถาวร 6 หลัง ได้แก่ อาคารเรียน 3 หลัง หอประชุมโรงอาหาร 1 หลัง อาคารอเนกประสงค์ 2 หลัง มีทั้งหมด 79 ห้อง ใช้เป็นห้องเรียน ห้องฝึกปฏิบัติ ห้องบริการและห้องพิเศษอื่น ๆ โรงเรียนเคยอยู่ในโครงการ คมช.รุ่นที่ 7
โรงเรียนสภาราชินี จังหวัดตรังได้รับคัดเลือกเป็นสถานศึกษารางวัลพระราชทาน ระดับมัธยมศึกษา ขนาดใหญ่ ประจำปีการศึกษา 2524, ปีการศึกษา 2532, ปีการศึกษา 2541, ปีการศึกษา 2554 และปีการศึกษา 2559 ตามลำดับ
เมื่อวันที่ 10 มกราคม พ.ศ. 2559 วงโยธวาทิตโรงเรียนสภาราชินี จังหวัดตรัง ได้รับรางวัลรองชนะเลิศอันดับ 2 ประเภทเดินพาเหรด พ.ศ. 2559 ถ้วยเกียรติยศกรมพลศึกษา ในการประกวดวงโยธวาทิตนักเรียน นักศึกษา ชิงถ้วยพระราชทานฯ ครั้งที่ 35 และนานาชาติ ประจำปี พ.ศ. 2559 ณ สนามกีฬาแห่งชาติ สนามศุภชลาศัย และชนะเลิศการประกวดวงโยธวาทิต ชิงแชมป์ภาคใต้ ประจำปี พ.ศ. 2559 ในประเภทการเดินขบวนพาเหรด ระหว่างวันที่ 23 เมษายน - 1 พฤษภาคม พ.ศ. 2559 เป็นตัวแทนภาคใต้เข้าร่วมการแข่งขัน ในระดับประเทศ
รายนามผู้บริหาร

|  โรงเรียนสตรีประจำจังหวัดตรัง> รายนาม |  โรงเรียนสตรีประจำจังหวัดตรัง> วาระการดำรงตำแหน่ง |  โรงเรียนสตรีประจำจังหวัดตรัง>  |
| --- | --- | --- |
| 1. นางจงกล ทองศรีสุข | พ.ศ. 2485 - พ.ศ. 2486 |  |
 โรงเรียนสตรีตรัง"สภาราชินี"
| รายนาม | วาระการดำรงตำแหน่ง |  |
| 2. นางสาวเจียมจิตต์ บุญญานุรักษ์ | พ.ศ. 2492 - พ.ศ. 2510 |  |
 โรงเรียนสภาราชินี จังหวัดตรัง
| รายนาม | วาระการดำรงตำแหน่ง |  |
| 3. นางสาวพรรณี ควรประเสริฐ | พ.ศ. 2511 - พ.ศ. 2515 |  |
| 4. นางสาวยุพิณ ดุษิยามี | พ.ศ. 2515 - พ.ศ. 2523 |  |
| 5. นางสาวสุภางค์ เขียวหวาน | พ.ศ. 2524 - พ.ศ. 2530 |  |
| 6. นางสาววิมล สุวรรณเวลา | พ.ศ. 2530 - พ.ศ. 2536 |  |
| 7. นางสาวประภาพรรณ ภูมิสิงหราช | พ.ศ. 2536 - พ.ศ. 2537 |  |
| 8. นายเจตน์ กุลบุญ | พ.ศ. 2537 - พ.ศ. 2538 |  |
| 9. นายมิตร ศรีชาย | พ.ศ. 2538 - พ.ศ. 2539 |  |
| 10. นายถาวร อุทัยรัตน์ | พ.ศ. 2539 - พ.ศ. 2540 |  |
| 11. นายปิ่น สุวรรณะ | พ.ศ. 2540 - พ.ศ. 2544 |  |
| 12. นายสมพงษ์ แคนยุกต์ | พ.ศ. 2544 - พ.ศ. 2553 |  |
| 13. นายอำนาจ แก้วรักษ์ | พ.ศ. 2554 - พ.ศ. 2559 |  |
| 14. นายสุรศักดิ์ ยี่หลัก | พ.ศ. 2559 - 30 กันยายน พ.ศ. 2562 |  |
| นางสาวนวลจันทร์ ช่องดารากุล (รักษาการ) | 1 ตุลาคม พ.ศ. 2562 - 25 ธันวาคม พ.ศ. 2562 |  |
| 15. ดร.สุมิตร สามห้วย | 26 ธันวาคม พ.ศ. 2562 |  |
| 16. ดร.ฉวีวรรณ รักษ์แก้ว | 10 ตุลาคม พ.ศ.2567-ปัจจุบัน |  |
การเรียนการสอน > ระดับมัธยมศึกษาตอนต้น

ห้องเรียนพิเศษวิทยาศาสตร์ - คณิตศาสตร์ เทคโนโลยีและสิ่งแวดล้อม (SMTE)
ห้องเรียนพิเศษวิทยาศาสตร์ - คณิตศาสตร์
ห้องเรียนพิเศษวิทยาศาสตร์ - คณิตศาสตร์และคอมพิวเตอร์
ห้องเรียนพิเศษภาษาจีน
ห้องเรียนพิเศษดนตรี-นาฏศิลป์
ห้องเรียนพิเศษการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)
ห้องเรียนทั่วไป
ห้องเรียนส่งเสริมความเป็นเลิศภาษาญี่ปุ่น
ห้องเรียนส่งเสริมความเป็นเลิศวิทยาศาสตร์-คณิตศาสตร์
การเรียนการสอน > ระดับมัธยมศึกษาตอนปลาย

ห้องเรียนพิเศษวิทยาศาสตร์ - คณิตศาสตร์ เทคโนโลยีและสิ่งแวดล้อม (SMTE)
ห้องเรียนพิเศษวิทยาศาสตร์ - คณิตศาสตร์ (โครงการพิเศษ)
ห้องเรียนพิเศษวิทยาศาสตร์ - คณิตศาสตร์และคอมพิวเตอร์
ห้องเรียนพิเศษการจัดการเรียนการสอนตามหลักสูตรกระทรวงศึกษาธิการเป็นภาษาอังกฤษ (English Program)
ห้องเรียนพิเศษดนตรี-นาฏศิลป์
ห้องเรียนพิเศษภาษาจีน
ห้องเรียนส่งเสริมความเป็นเลิศภาษาญี่ปุ่น
ห้องเรียนส่งเสริมความเป็นเลิศด้านวิทยาศาสตร์ คณิตศาสตร์
ห้องเรียน Pre-Engineering (เตรียมวิศวะฯ)
ห้องเรียนวิทยาศาสตร์ - คณิตศาสตร์ (ทั่วไป)
ห้องเรียนภาษาอังกฤษ - คณิตศาสตร์ (ศิลป์คำนวณ)
ห้องเรียนภาษาอังกฤษเพื่อการสื่อสาร
อาคารเรียน > อาคาร 1

มี 4 ชั้น ประกอบด้วย
ชั้น 1 ห้องเรียนแนะแนว/ห้องกลุ่มงานแนะแนว/ห้องเกียรติยศจอมทองศิลาสุนาเสวีนนท์/ห้องวัฒนธรรมโรงเรียน
ชั้น 2 ห้องกลุ่มบริหารงานวิชาการ/ห้องกลุ่มบริหารงานงบประมาณ/ห้องผลิตเอกสาร/ห้องผู้อำนวยการ/ห้องประชุม (อาจารย์)
ชั้น 3 ห้องพระโรงเรียน/ห้องเรียน
ชั้น 4 ห้องกลุ่มสาระการเรียนรู้สังคมศึกษา ศาสนา และวัฒนธรรม/ห้องเรียน
อาคารเรียน > อาคาร 2

มี 4 ชั้น ประกอบด้วย
ชั้น 1 ห้องพยาบาล/ห้องกิจกรรมพัฒนาผู้เรียน/ห้องกลุ่มสาระการเรียนรู้การงานอาชีพ/ห้องสมุดสารานุกรม/สำนักงานคณะกรรมการสภานักเรียน
ชั้น 2 ห้องกลุ่มสาระการเรียนรู้ภาษาไทย/ห้องกลุ่มสาระการเรียนรู้ภาษาต่างประเทศ/ห้องกลุ่มสาระการเรียนรู้ศิลปะ ดนตรี นาฏศิลป์ (งานศิลปะ)
ชั้น 3 ห้องกลุ่มงานภาษาจีน/ห้องเรียน
ชั้น 4 ห้องเรียน
อาคารเรียน > อาคาร 3

มี 5 ชั้น ประกอบด้วย
ชั้น 1 ใต้ถุนอาคาร บริเวณให้นักเรียนนั่งพักผ่อนหรืออ่านหนังสือ
ชั้น 2 ห้องกลุ่มสาระการเรียนรู้ศิลปะ ดนตรี นาฏศิลป์ (งานนาฏศิลป์)/ห้องปฏิบัติการคอมพิวเตอร์/ห้องเครือข่ายคอมพิวเตอร์โรงเรียน/ห้องกลุ่มสาระการเรียนรู้วิทยาศาสตร์และเทคโนโลยี (งานคอมพิวเตอร์และสารสนเทศ)
ชั้น 3 ห้องปฏิบัติการคอมพิวเตอร์/ห้องเรียน
ชั้น 4 ห้องเรียนนักเรียนโครงการ No paper
ชั้น 5 ห้องเรียนนักเรียนโครงการ English program
อาคารเรียน > อาคาร 4

มี 4 ชั้น ประกอบด้วย
ชั้น 1 ห้องนักเรียนวงโยธวาทิต
ชั้น 2 ห้องเรียนดนตรี
ชั้น 3 ห้องเรียนและห้องกลุ่มสาระการเรียนรู้ศิลปะ ดนตรี นาฏศิลป์ (งานดนตรี)
ชั้น 4 ห้อง TOT
อาคารเรียน > อาคาร 5

มี 8 ชั้น ประกอบด้วย
ชั้น 1 ลานจอดรถยนต์ของคณะอาจารย์/ห้องกลุ่มสาระการเรียนรู้สุขศึกษาและพลศึกษา
ชั้น 2 ลานจอดรถยนต์ของคณะอาจารย์/ห้องกลุ่มบริหารงานบุคคล
ชั้น 3 ห้องเรียนวิทยาศาสตร์ทั่วไป/ห้องเรียนและปฏิบัติการทางเคมี/ห้องเรียนและปฏิบัติการทางฟิสิกส์/ห้องสมุดกลุ่มสาระการเรียนรู้วิทยาศาสตร์และเทคโนโลยี
ชั้น 4 ห้องเรียนวิทยาศาสตร์ทั่วไป/ห้องเรียนและปฏิบัติการทางเคมี/ห้องเรียนและปฏิบัติการทางฟิสิกส์/ห้องเรียนและปฏิบัติการทางชีววิทยา/ห้องเก็บสารเคมี/ห้องหมวดวิชาวิทยาศาสตร์และเทคโนโลยี/ห้องกลุ่มบริหารงานทั่วไป
ชั้น 5 ห้องสมุดเฉลิมพระเกียรติ
ชั้น 6 ห้องเรียนคณิตศาสตร์/ห้องกลุ่มสาระการเรียนรู้คณิตศาสตร์/ห้องเรียนวิทยาศาสตร์ทั่วไป
ชั้น 7 ห้องเรียน/ห้องโสตทัศนูปกรณ์
ชั้น 8 ห้องประชุม
อาคารเรียน > อาคารหอประชุมและโรงอาหาร

มี 2 ชั้น ประกอบด้วย
ชั้น 1 โรงอาหารครู นักเรียนและบุคลากรอื่นๆ
ชั้น 2 หอประชุมขนาดใหญ่
กลุ่มโรงเรียนสภาราชินี

| ลำดับที่ | โรงเรียน | อักษรย่อ | จังหวัด | สถาปนา | หมายเหตุ |
| --- | --- | --- | --- | --- | --- |
| 1 | โรงเรียนสภาราชินี จังหวัดตรัง | ส.ภ. / SP | ตรัง | 20 พฤศจิกายน พ.ศ. 2479; 88 ปีก่อน (2479-11-20) |  |
| 2 | โรงเรียนสภาราชินี ๒ | ส.ภ.๒ / SP2 | ตรัง | พ.ศ. 2536; 31 ปีก่อน |  |
ศิษย์เก่าที่มีชื่อเสียง

สถาพร ศรีสัจจัง กวีและนักเขียน ศิลปินแห่งชาติ
จิระนันท์ พิตรปรีชา นักเขียนชื่อดัง กวีซีไรต์
ปวีณา ตันท์ศรีสุโรจน์ นักแสดง พิธีกร
แหล่งข้อมูลอื่น

โรงเรียนสภาราชินี จังหวัดตรัง เก็บถาวร 2016-09-28 ที่ เวย์แบ็กแมชชีน
ประวัติโรงเรียนสภาราชินี จังหวัดตรัง เก็บถาวร 2016-11-03 ที่ เวย์แบ็กแมชชีน
โรงเรียนสภาราชินี จังหวัดตรัง ที่เฟซบุ๊ก
ข้อมูลพื้นฐานโรงเรียนสภาราชินี จังหวัดตรังในระบบสารสนเทศเพื่อการศึกษา สำนักงานคณะกรรมการการศึกษาขั้นพื้นฐาน
| ด ค กโรงเรียนประจำจังหวัดในประเทศไทย |
| --- | --- | --- |
| ภาคเหนือ |  เชียงราย (ชาย/หญิง)  เชียงใหม่ (ชาย/หญิง/สหศึกษา)  น่าน (ชาย/หญิง)  พะเยา  แพร่ (ชาย/หญิง)  แม่ฮ่องสอน  ลำปาง (ชาย/หญิง)  ลำพูน (ชาย/หญิง)  อุตรดิตถ์ (ชาย/หญิง)  |  |
| ภาคตะวันออกเฉียงเหนือ |  กาฬสินธุ์ (ชาย/หญิง)  ขอนแก่น (ชาย/หญิง)  ชัยภูมิ (ชาย/หญิง)  นครพนม (ชาย/หญิง)  นครราชสีมา  (ชาย/หญิง/สหศึกษา)  บึงกาฬ  บุรีรัมย์  มหาสารคาม (ชาย/หญิง)  มุกดาหาร  ยโสธร  ร้อยเอ็ด (ชาย/หญิง)  เลย  ศรีสะเกษ (ชาย/หญิง)  สกลนคร  สุรินทร์  (ชาย/หญิง)  หนองคาย  หนองบัวลำภู  อุดรธานี (ชาย/หญิง/สหศึกษา/สหศึกษา)  อุบลราชธานี (ชาย/หญิง)  อำนาจเจริญ  |  |
| ภาคกลาง |  กำแพงเพชร  ชัยนาท  นครนายก  นครปฐม (ชาย/หญิง)  นครสวรรค์ (ชาย/หญิง)  นนทบุรี (ชาย/หญิง)  ปทุมธานี (ชาย/หญิง)  พระนครศรีอยุธยา (ชาย/หญิง)  พิจิตร  พิษณุโลก (ชาย/หญิง)  เพชรบูรณ์ (ชาย/หญิง)  ลพบุรี  สมุทรปราการ (ชาย/หญิง)  สมุทรสงคราม (ชาย/หญิง)  สมุทรสาคร (ชาย/หญิง)  สระบุรี  สิงห์บุรี  สุโขทัย (ชาย/หญิง/สหศึกษา)  สุพรรณบุรี (ชาย/หญิง)  อ่างทอง (ชาย/หญิง)  อุทัยธานี  |  |
| ภาคตะวันออก |  จันทบุรี (ชาย/หญิง)  ฉะเชิงเทรา (ชาย/หญิง)  ชลบุรี (ชาย/หญิง)  ตราด (ชาย/หญิง)  ปราจีนบุรี (ชาย/หญิง)  ระยอง  สระแก้ว  |  |
| ภาคตะวันตก |  กาญจนบุรี (ชาย/หญิง)  ตาก (ชาย/หญิง)  ประจวบคีรีขันธ์  เพชรบุรี (ชาย/หญิง)  ราชบุรี (ชาย/หญิง)  |  |
| ภาคใต้ |  กระบี่  ชุมพร (ชาย/หญิง)  ตรัง (ชาย/หญิง)  นครศรีธรรมราช (ชาย/หญิง)  นราธิวาส (ชาย/หญิง)  ปัตตานี (ชาย/หญิง)  พังงา (ชาย/หญิง)  พัทลุง (ชาย/หญิง)  ภูเก็ต (ชาย/หญิง)  ยะลา (ชาย/หญิง)  ระนอง (ชาย/หญิง)  สงขลา (ชาย/หญิง)  สตูล  สุราษฎร์ธานี (ชาย/หญิง)  |  |
| อดีต |  พระนคร (ชาย/หญิง)  ธนบุรี (ชาย/หญิง)  มีนบุรี (ชาย/หญิง)  ธัญบุรี (ชาย/หญิง)  พระประแดง (ชาย/หญิง)  กระบินทร์บุรี (ชาย/หญิง)  ตะกั่วป่า (ชาย/หญิง)  สวรรคโลก (ชาย/หญิง)  หล่มศักดิ์ (ชาย/หญิง)  หลังสวน (ชาย/หญิง)  |  |
สมเด็จพระศรีพัชรินทราบรมราชินีนาถ พระบรมราชชนนีพันปีหลวง
บริเวณหน้าเสาธง
ยามซากุระร่วงโรย

| --- | --- |
ยามซากุระร่วงโรย   เบียวโซะกุ โกะ เซ็นชิเมโตะรุ
ใบประชาสัมพันธ์ในประเทศไทย
秒速5センチメートル
แนว: นาฏกรรม, วีรคติ, บันเทิงคดีแนววิทยาศาสตร์, เสี้ยวชีวิต‎
ภาพยนตร์อนิเมะ
กำกับโดย: มาโกโตะ ชิงไก
อำนวยการสร้างโดย: มาโกโตะ ชิงไก
เขียนบทโดย: มาโกโตะ ชิงไก
ดนตรีโดย: เท็มมง (Tenmon)
สตูดิโอ: คอมิกซ์เวฟ (CoMix Wave)
ความยาว: 65 นาที
นวนิยาย
เขียนโดย: มาโกโตะ ชิงไก
สำนักพิมพ์:  มีเดียแฟกเทอร์ (Media Factor)  19 พฤศจิกายน 2550  เอ บุ๊ค บาย เอจี กรุ๊ป 25 มีนาคม 2554
มังงะ
เขียนโดย: มาโกโตะ ชิงไก
วาดภาพโดย: เซเกะ ยุกิโกะ (Seike Yukiko)
สำนักพิมพ์:  โคดันชะ (Kodansha)  สยามอินเตอร์คอมิกส์
นิตยสาร: แอฟเทอร์นูน (Afternoon)
กลุ่มเป้าหมาย: เซเน็ง
วางจำหน่ายตั้งแต่: มิถุนายน 2553 – กรกฎาคม 2554
จำนวนเล่ม:  2 เล่มจบ  2 เล่มจบ
 สถานีย่อยการ์ตูนญี่ปุ่น
ยามซากุระร่วงโรย (ญี่ปุ่น: 秒速5センチメートル: アチェインオブショートストリーズアバウトゼアディスタンス; โรมาจิ: Byōsoku Go Senchimētoru: a chein obu shōto sutorīzu abauto zea disutansu; อังกฤษ: 5 Centimeters Per Second: a chain of short stories about their distance) เป็นอนิเมะซึ่งมาโกโตะ ชิงไก กำกับและอำนวยการผลิต และเท็มมง (Tenmon) ประพันธ์เพลงประกอบ
เนื้อหาว่าด้วยชายหนุ่มคนหนึ่งกับคนรักในวัยเด็กที่ต้องห่างกัน แต่แม้เวลาผ่านไปนานเท่าไร ชายหนุ่มยังฝังตัวอยู่กับคำมั่นสัญญาว่าจะครองคู่กันเมื่อโตขึ้น ขณะที่หญิงสาวละทิ้งมัน เพราะเห็นว่าเป็นความผูกพันของเด็ก และวิวาห์กับชายคนใหม่ ซึ่งเป็นตอนจบแนวที่ไม่ปรากฏมาก่อนในงานของชิงไก เพราะเปิดให้ตีความได้หลายหลาก
อนิเมะเรื่องนี้สร้างแล้วเสร็จเมื่อวันที่ 22 มกราคม 2550 โดยแบ่งเป็นสามบทต่อเนื่องกัน คือ เสี้ยวดอกซากุระ (桜花抄), นักบินอวกาศ (コスモナウト; Cosmonaut) และ ห้าเซนติเมตรต่อวินาที (秒速5センチメートル; 5 Centimeters per Second) ทั้งหมดเป็นเวลาหนึ่งชั่วโมงกว่า
บทแรกนั้นเผยแพร่ให้ชมแบบเสียเงินผ่านเว็บไซต์ ยาฮู! ระหว่างวันที่ 16-19 กุมภาพันธ์ 2550 จากนั้น จึงออกฉายทั้งฉบับเป็นครั้งแรกเมื่อวันที่ 3 มีนาคม ปีเดียวกัน ณ โรงภาพยนตร์ซินามาไรซ์ (Cinema Rise) แขวงชิบุยะ กรุงโตเกียว และขายแบบดีวีดีตั้งแต่วันที่ 19 กรกฎาคม ปีนั้น ต่อมา จึงขายแบบนิยายเป็นเล่ม ใช้ชื่อเดียวกับอนิเมะ แล้วทำเป็นมังงะ วาดภาพโดย เซเกะ ยุกิโกะ (Seike Yukiko) ลงพิมพ์ในนิตยสาร แอฟเทอร์นูน (Afternoon)  ตั้งแต่เดือนกรกฎาคม 2553 จนจบในเดือนมิถุนายน ปีต่อมา
อนิเมะเรื่องนี้ประสบความสำเร็จดีทั้งในบ้านเกิดเมืองนอนและต่างบ้านต่างเมือง โดยเฉพาะอย่างยิ่ง ภาพสดใสมลังเมลืองชวนเพ้อฝันนั้น ยังให้ชิงไกได้รับการเชิดชูว่า จะเป็นเจ้าพ่อวงการอนิเมะคนต่อไปถัดจากฮะยะโอะ มิยะซะกิ (Hayao Miyasaki)
เนื้อเรื่อง

เรื่องราวเกิดในประเทศญี่ปุ่น ต้นพุทธทศวรรษที่ 2530 เรื่อยมาจนถึงปัจจุบัน (ต้นพุทธทศวรรษที่ 2550) โดยหัวใจของเรื่องนั้นอยู่ที่เด็กหนุ่มชื่อ ทะกะกิ โทโนะ ทั้งนี้ พึงทราบด้วยว่า เรื่องราวในบทแรกเกิดขึ้นแต่ครั้งที่โทรศัพท์มือถือและไปรษณีย์อิเล็กทรอนิกส์ยังไม่แพร่หลาย
เนื้อเรื่อง > บทที่หนึ่ง: เสี้ยวดอกซากุระ

ที่โรงเรียนประถมศึกษาแห่งหนึ่งในกรุงโตเกียว ทะกะกิ โทะโนะ กลายเป็นเพื่อนของ อะกะริ ชิโนะฮะระ ไม่ช้าหลังเธอย้ายมาที่นี่ เด็กทั้งสองเติบโตด้วยกันอย่างใกล้ชิดสนิทสนม เพราะสนใจและมีทัศนคติและบุคลิกลักษณะเหมือนกัน เป็นต้นว่า มักขลุกอยู่ในห้องสมุดด้วยกันมากกว่าออกไปเล่นกลางแจ้ง เพราะแพ้อากาศเหมือนกัน กับทั้งมีทะกะกิคนเดียวที่คอยปกป้องอะกะริในยามที่เธอถูกเพื่อนแกล้ง ดังนั้น ความผูกพันอันแน่นแฟ้นระหว่างคนทั้งคู่จึงทวีเรื่อยมา โดยเฉพาะอย่างยิ่ง ทั้งสองเรียกขานกันด้วยชื่อตัวเปล่า ๆ ขณะที่คนทั่วไป แม้รักกันดูดดื่มเพียงไร จะถือธรรมเนียมเรียกกันโดยมีคำว่า "คุณ" (様) ด้วย ข้อเท็จจริงนี้ไม่ปรากฏในพากย์ภาษาต่างประเทศ ครั้งนั้น ทะกะกิและอะกะริสัญญากันว่า จะอยู่ชมดูซากุระด้วยกันตลอดไป โดยอะกะริบอกเขาว่า "ซากุระกลีบหนึ่ง ๆ ร่วงหล่นด้วยความเร็วห้าเซนติเมตรต่อวินาที"
เมื่อจบมัธยมศึกษาตอนต้น อะกะริย้ายไปเรียนต่อที่อำเภออิวะฟุเนะ จังหวัดโทะชิงิ ตามบิดามารดาที่ย้ายไปทำงานที่นั้น แต่เธอและเขายังติดต่อกันเรื่อยมาด้วยจดหมาย ครั้นทะกะกิทราบว่า ตนจำต้องย้ายรกรากไปเกาะทาเนงะชิมะ จังหวัดคะโงะชิมะ เขาก็ตัดสินใจเดินทางไปพบอะกะริด้วยตนเอง เพราะจากนี้ไปอาจอยู่ห่างไกลกันอย่างยิ่งถึงขนาดที่ไปมาหาสู่กันลำบาก เขาเขียนจดหมายฉบับหนึ่งว่าด้วยความในใจของเขาเตรียมไว้ให้อะกะริ แต่มันปลิวหายไประหว่างนั่งรถไฟชิงกันเซ็งไปหาเธอ นอกจากนี้ พายุหิมะที่ลงหนักยังทำให้ขบวนรถไฟล่าช้าหลายชั่วโมง
เมื่อพบกันแล้ว ทะกะกิและอะกะริโผเข้ากอดกันด้วยความคิดถึง และจุมพิตกันเป็นครั้งแรกใต้ต้นซากุระที่ร่วงโรยเหลือเพียงกิ่ง แล้วพากันไปหลบหิมะในเพิงข้างเคียง ทั้งคู่พูดคุยกันทั้งคืน แล้วผล็อยหลับไปในผ้าห่มผืนเดียวกัน รุ่งเช้าจึงจากกัน และสัญญากันว่าจะเขียนจดหมายหากันอีกเรื่อยไป เมื่อรถไฟเคลื่อน ใจของทะกะกิร้าวรานเพราะจดหมายลับสูญไปข้างต้น ส่วนอะกะริเองก้มมองจดหมายที่ตนเตรียมไว้ให้ทะกะกิเช่นกัน แต่ไม่ได้ให้
เนื้อเรื่อง > บทที่สอง: นักบินอวกาศ

บัดนี้ ทะกะกิเป็นนักเรียนมัธยมศึกษาปีที่ 6 ที่เกาะทะเนะงะชิมะ ในจังหวัดคะโงะชิมะ ซึ่งเป็นที่ตั้งของศูนย์อวกาศทะเนะงะชิมะด้วย ณ ที่นั้น เด็กสาวคนหนึ่งชื่อ คะนะเอะ ซุมิดะ เพื่อนร่วมชั้นของทะกะกิ หลงรักเขาตั้งแต่แรกพบ แต่ไม่กล้าสารภาพความรู้สึกของตนให้เขาทราบ จึงพยายามใช้เวลาอยู่ร่วมกันเขาให้มากที่สุด อาทิ ดักรอเขาเมื่อโรงเรียนเลิกเพื่อจะได้กลับบ้านด้วยกัน กระนั้น ดูประหนึ่งว่า ทะกะกิไม่ใส่ใจความรู้สึกของเธอ และปฏิบัติต่อเธอฉันเพื่อนที่ดีเท่านั้น
คะนะเอะสังเกตเห็นว่า ทะกะกิมักเขียนไปรษณีย์อิเล็กทรอนิกส์หาใครบางคนเสมอ หรือไม่ก็มักเหม่อลอยไปในเวิ้งฟ้าราวค้นหาใครบางคนซึ่งอยู่ไกลออกไป ต่อมาในเรื่องปรากฏว่า ไปรษณีย์อิเล็กทรอนิกส์นั้นเขาเขียนหาอะกะริ แต่ไม่ได้ส่ง เพียงแต่บันทึกเก็บไว้กับตนเท่านั้น ทั้งเขายังเฝ้าฝันหาอะกะริไม่รู้หน่ายด้วย แม้อะกะริมิได้เขียนจดหมายหาเขานานแล้ว ในที่สุด แม้คะนะเอะรักเขามากเพียงไร แต่เธอก็ปลงใจได้ว่า เขากำลังมองหาบางสิ่งบางอย่างซึ่งเหลือวิสัยที่เธอจะเป็นหรือจะให้เขาได้ และเลิกล้มความตั้งใจจะสารภาพรักต่อเขา
เนื้อเรื่อง > บทที่สาม: ห้าเซนติเมตรต่อวินาที

ในปี 2551 ทะกะกิเจริญวัยขึ้นเป็นหนุ่ม และเป็นนักเขียนโปรแกรมอยู่ในกรุงโตเกียว ณ ที่ทำงานของทะกะกิ มีหญิงสาวคนหนึ่งหลงรักเขา แต่ก็ตัดใจเมื่อพบว่า แม้วันเวลาผ่านพ้นมานานเพียงไร ทะกะกิยังใฝ่ฝันถึงอะกะริไม่เสื่อมคลาย ทะกะกิคิดจมอยู่กับความคิดถึงอะกะริจนไม่เป็นอันกินอันนอนเรื่อยมา ที่สุดก็ลาออกจากงานประจำ และเดินย่ำไปบนถนนหนทางพร้อมหัวใจที่ซังกะตาย เวลานั้นเอง อะกะริเตรียมวิวาห์กับชายอื่น เธอค้นทรัพย์สมบัติเก่า ๆ และพบจดหมายที่เธอไม่ได้ให้ทะกะกิ (ในบทแรก) ทะกะกิและอะกะริหวนรำพันถึงวัยเด็กที่สัญญากันว่าจะอยู่ชมดูซากุระด้วยกันตลอดไป และนึกถึงการพบกันครั้งสุดท้ายท่ามกลางหิมะ โดยทะกะกิยังรอทำตามสัญญานั้นเสมอ ส่วนอะกะริเห็นว่าเป็นคำมั่นสัญญาของเด็ก ๆ
ต่อมา ทะกะกิและอะกะริสวนกันที่ตลิ่งทางรถไฟในกรุงโตเกียว และเฉลียวใจขึ้น ทั้งคู่หยุดอยู่ตรงข้ามกันโดยมีรถไฟเคลื่อนคั่น และเริ่มมองหันกลับมา แต่รถไฟบังสายตาทั้งสอง ทะกะกิรอจนรถไฟพ้นไป แต่พบว่าหญิงสาวคนเมื่อครู่เดินจากไปแล้ว เขาพึงระลึกได้ว่า เธอไม่ได้รอเขาอีกแล้ว ทะกะกิยิ้มด้วยความโล่งใจ และเดินต่อไป
ตัวละคร

ทะกะกิ โทโนะ (遠野 貴樹) - เป็นตัวละคนหลักของเรื่อง ต้องย้ายบ้านบ่อยเพราะบิดามารดาเปลี่ยนที่ทำงานบ่อย เขาและอะกะริเป็นเพื่อนรู้ใจกันตั้งแต่เด็กจนมัธยมศึกษาตอนต้น แต่เมื่ออะกะริต้องโยกย้ายถิ่น ทั้งคู่ก็ลงเอยด้วยการเข้าศึกษาต่อยังสถาบันต่างกัน อนึ่ง ในบทที่สองปรากฏว่า ทะกะกิเป็นสมาชิกชมรมยิงธนูที่โรงเรียน และมีฝีมือดีด้วย
อะกะริ ชิโนะฮะระ 篠原 明里) - เป็นเพื่อนสนิทที่สุดของทะกะกิ และรักกับทะกะกิเมื่อทั้งคู่ยังเป็นเด็กด้วยกันอยู่ด้วย เธอและครอบครัวย้ายรกรากบ่อยครั้งเช่นเดียวกับทะกะกิ โดยเมื่อจบมัธยมศึกษาตอนต้น ครอบครัวให้เธอย้ายจากกรุงโตเกียวไปจังหวัดโทะชิงิพร้อมกัน แต่เธอขออาศัยกับป้าที่กรุงโตเกียว เพื่อจะได้อยู่กับทะกะกิต่อไป แต่ครอบครัวไม่เห็นด้วย เมื่อย้ายบ้านแล้ว เธอกับทะกะกิเขียนจดหมายหากันอยู่ช่วงหนึ่ง แล้วก็เลิกราไป
คะนะเอะ ซุมิดะ (澄田 花苗) - เป็นเพื่อนร่วมห้องของทะกะกิเมื่อทะกะกิย้ายไปเรียนมัธยมศึกษาตอนปลายที่จังหวัดคะโงะชิมะ เธอหลงรักทะกะกิแต่มิอาจบอกความในใจให้เขาทราบ เธอชอบเล่นโต้คลื่น และขี่รถกะเทย (moped) มาโรงเรียน พี่สาวของเธอเป็นครูที่โรงเรียนเดียวกัน และตั้งแต่ต้นจนจบเรื่อง เธอก็ยังค้นไม่พบว่าจะดำเนินชีวิตต่อไปอย่างไรหลังเรียนจบ เพียงตั้งความหวังไว้ว่าจะสารภาพรักต่อทะกะกิให้ได้ ซึ่งเธอล้มเลิกเป้าหมายนี้ไปตอนท้ายเรื่อง
ตัวละคร > นักพากย์

| ตัวละคร | พากย์ญี่ปุ่น | พากย์อังกฤษ> ฉบับเอดีวีฟิล์ม (2550) | พากย์อังกฤษ> ฉบับบันดะอิฯ (2554) | พากย์ไทย |
| --- | --- | --- | --- | --- |
| ทะกะกิ โทโนะ | เค็นจิ มิซุฮะชิ (Kenji Mizuhashi) | เดวิด มาแทร็งกา (David Matranga) | จอห์นนี ยัง บอสช์ (Johnny Yong Bosch) | ภัทรวุฒิ สมุทรนาวี |
| อะกะริ ชิโนะฮะระ | บทที่หนึ่ง: โยะชิมิ คนโด (Yoshimi Kondō),  บทที่สาม: อะยะกะ โอะโนะอุเอ (Ayaka Onouei) | ฮิลารี แฮ็ก (Hilary Haag) | บทที่หนึ่ง: เอรีกา ไวน์สไตน์ (Erika Weinstein),  บทที่สาม: ทารา แพล็ต (Tara Platt) | วิภาดา จตุยศพร |
| คะนะเอะ ซุมิดะ | ซะโตะมิ ฮะนะมุระ (Satomi Hanamura) | เซเรนา วาร์กีซ (Serena Varghese)   | คีรา บักแลนด์ (Kira Buckland) | อรุณี นันทิวาส |
การผลิต

มาโกโตะ ชิงไก กล่าวว่า อนิเมะเรื่องนี้ไม่เหมือนเรื่องก่อน ๆ ของเขา เพราะจะไร้เรื่องราวจินตนิมิต (fantasy) หรือบันเทิงคดีแนววิทยาศาสตร์ (science fiction) โดยสิ้นเชิง แต่มุ่งนำเสนอโลกจริงด้วยมุมมองต่าง ๆ ด้วยภาพมนุษย์มากหน้าหลายตาต้องดิ้นรนในชีวิต และมีปัจจัยหลายหลากคอยเปลี่ยนผันทัศนคติของเขาเหล่านั้น อาทิ เวลา, ระยะทาง, คนรอบข้าง และความรัก
ชื่ออนิเมะในภาษาแม่ที่แปลว่า "ห้าเซนติเมตรต่อวินาที" นั้น มาจากข้อเท็จจริงที่ว่า ซากุระกลีบหนึ่ง ๆ ร่วงหล่นด้วยความเร็วห้าเซนติเมตรต่อหนึ่งวินาที อันเป็นถ้อยคำที่ตัวนางบอกแก่ตัวพระเมื่อยังเยาว์วัยอยู่ด้วยกัน ชิงไกใช้กลีบซากุระเป็นเครื่องอุปมาถึงมนุษย์ เป็นเครื่องย้ำเตือนถึงความเอื่อยเฉื่อยของชีวิต และเป็นเครื่องชี้ว่า ผู้คนพบเจอกัน ผูกสัมพันธ์กัน และค่อย ๆ ห่างเหินกันไปตามทางของตนได้ฉันใด
ในการสร้างอนิเมะเรื่องนี้ ชิงไกร่วมทำงานกับศิลปินแอนิเมชันของเขาอย่างใกล้ชิดเป็นครั้งแรกด้วย
เพลงประกอบอนิเมะ

| ยามซากุระร่วงโรย: เพลงประกอบอนิเมะ |
| --- | --- |

ซาวด์แทร็กอัลบั้มโดยเท็มมง
วางตลาด: 2550
บันทึกเสียง: 2550
ค่ายเพลง: คอมิกซ์เวฟ (CoMix Wave)
:  
เท็มมง (Tenmon) ผู้ประพันธ์เพลงให้งานของมาโกโตะ ชิงไก เสมอมา รับหน้าที่แต่งเพลงประกอบอนิเมะ ยามซากุระร่วงโรย นี้
เขานำเพลง "วันมอร์ไทม์, วันมอร์แชนซ์" (One More Time, One More Chance) ของ ยะมะซะกิ มะซะโยะชิ (Yamazaki Masayoshi) ซึ่งวางแผงในปี 2540 มาแต่งเป็นเพลงบรรเลงสิบเอ็ดเพลงเพื่อใช้สำหรับอนิเมะเรื่องนี้ เพลงทั้งสิบเอ็ดใช้เปียโนนำ และออกจำหน่ายเป็นอัลบัมเพลงประกอบอนิเมะ ส่วน "วันมอร์ไทม์, วันมอร์แชนซ์" นั้น ใช้ปิดอนิเมะ และค่ายนะยุตะเวฟเรเคิดส์ (Nayutawave Records) ทำเป็นซิงเกิลวางแผงอีกครั้งเมื่อวันที่ 3 มีนาคม 2550
| ลำดับ | ชื่อเพลง | ศิลปิน | ยาว |
| --- | --- | --- | --- |
| 1. | "โอกะโช ('เสี้ยวดอกซากุระ')   (桜花抄; 'Cherry Blossom Extracts')" | เท็มมง | 4:51 |
| 2. | "โอะโมะอิเดะวะโทกุโนะฮิบิ ('ความทรงจำอันเลือนลางเกี่ยวกับวันเหล่านั้น')   (想い出は遠くの日々; 'Distant Memories of Those Days')" | ” | 1:41 |
| 3. | "โชโซ ('สุดจะอดกลั้น')   (焦燥; 'Impatience')" | ” | 1:71 |
| 4. | "ยุกิโนะเอะกิ ('สถานีหลบหิมะ')   (雪の駅; 'Snow Station')" | ” | 3:79 |
| 5. | "คิส ('จูบ')   (Kiss)" | ” | 3:13 |
| 6. | "คะนะเอะโนะคิโมะชิ ('ความรู้สึกของคะนะเอะ')   (力ナエの気持ち; 'Kanae's Feelings')" | ” | 1:47 |
| 7. | "ยุเมะ ('ฝัน')   (夢; 'Dream')" | ” | 1:40 |
| 8. | "โซะระโทะอุมิโนะชิ ('ลำนำแห่งเวิ้งฟ้าและท้องทะเล')   (空と海の詩; 'Poetry of Sky and Sea')" | ” | 2:00 |
| 9. | "โทะโดะกะนะอิคิโมะชิ ('ความรู้สึกที่มิอาจเข้าถึงได้')   (届かない気持ち; 'Feelings Which Cannot Be Reached')" | ” | 1:41 |
| 10. | "เอนด์ธีม (เพลงปิด)   (End Theme)" | ” | 2:52 |
| 11. | "วันมอร์ไทม์, วันมอร์แชนซ์ (ฉบับเปียโน)   (One More Time, One More Chance (Piano Ver.))" | ” | 5:00 |
| ความยาวทั้งหมด: | ความยาวทั้งหมด: | ความยาวทั้งหมด: | 28:17 |
เรื่องอื้อฉาว

ในเดือนกุมภาพันธ์ 2552 กรมประชาสัมพันธ์แห่งรัฐบาลสาธารณรัฐประชาชนจีน ร่วมกับบริษัทหลันไห่เทคโนโลยี (Lanhai Technology) ผลิตภาพยนตร์แอนิเมชันทางโทรทัศน์ เรื่อง ซินหลิงจือชวง (จีน: 心靈之窗; พินอิน: xīn líng zhī chuāng; อังกฤษ: Spirit's Window) ความยาวเกือบหนึ่งชั่วโมง แล้วนำออกอากาศทางสถานีวิทยุโทรทัศน์กลางแห่งประเทศจีน ซึ่งเป็นวิสาหกิจของรัฐบาลจีน โดยระบุว่า "รายการนี้ผลิตเพื่อเยาวชนจีน และเป็นแอนิเมชันสำหรับจะยกระดับศีลธรรมแห่งจิตใจ และปลูกฝังทัศนคติการใช้ชีวิตแบบใฝ่สูง"
เพราะภาพอันสวยงามที่นำเสนอ ภาพยนตร์ดังกล่าวจึงได้รับความนิยมภายในประเทศอย่างรวดเร็ว ทั้งยังได้รับรางวัลแอนิเมชันยอดเยี่ยมประจำปีนั้นด้วย อย่างไรก็ดี มีผู้สังเกตอย่างรวดเร็วเช่นกันว่า ภาพยนตร์นี้คัดลอกภาพจาก ยามซากุระร่วงโรย มาเป็นอันมาก แล้วตัดต่อแบบลวก ๆ เกิดเป็นที่วิพากษ์วิจารณ์ในสังคมออนไลน์จีน ก่อนจะแพร่หลายไปที่อื่น ซึ่งทั้งรัฐบาลจีนและบริษัทหลันไห่เทคโนโลยีบอกปัดไม่แสดงความคิดเห็นต่อประเด็นนี้
แหล่งข้อมูลอื่น

(ญี่ปุ่น) เว็บไซต์ทางการ เก็บถาวร 2007-05-17 ที่ เวย์แบ็กแมชชีน
(ญี่ปุ่น) บล็อกทางการ เก็บถาวร 2019-11-01 ที่ เวย์แบ็กแมชชีน
(อังกฤษ) ยามซากุระร่วงโรย ที่อินเทอร์เน็ตมูวีเดตาเบส
(อังกฤษ) ยามซากุระร่วงโรย (อนิเมะ) ที่เครือข่ายข่าวอนิเมะ
(อังกฤษ) เปรียบเทียบ ซินหลิงจือชวง แอนิเมชันของรัฐบาลจีน กับ ยามซากุระร่วงโรย
| ด ค กมาโกโตะ ชิงไก |
| --- | --- |
ภาพยนตร์:  เหนือเมฆา...ที่แห่งสัญญาของเรา (2004)  ยามซากุระร่วงโรย (2007)  เด็กสาวกับเสียงเพรียกแห่งพิภพเทพา (2011)  ยามสายฝนโปรยปราย (2013)  หลับตาฝัน ถึงชื่อเธอ (2016)  ฤดูฝัน ฉันมีเธอ (2019)  การผนึกประตูของซุซุเมะ (2022) 
ภาพยนตร์สั้น:  เธอและแมวตัวนั้น (1999)  เสียงเพรียก...จากดวงดาว (2002)  เนโกะ โนะ ชูไก (2008)  ดาเรกะ โนะ มานาซาชิ (2013) 
ภาพยนตร์ประกอบเกม:  Bittersweet Fools (2001)  Wind: A Breath of Heart (2002)  ฮารุ โนะ อาชิโอโตะ (2004)  Ef: A Fairy Tale of the Two. (2006) 
อะกะริ และทะกะกิ พบกันครั้งสุดท้ายใต้ต้นซากุระที่เหลือแต่กิ่งก้านในคืนพายุหิมะถาโถม